31984R1764
L 166/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1764/84 НА СЪВЕТА
от 19 юни 1984 година
относно сключването на споразумение под формата на размяна на писма между Европейската икономическа общност и Барбадос, Белиз, Народна република Конго, Фиджи, Кооперативна република Гвиана, Ямайка, Република Кения, Демократична република Мадагаскар, Република Малави, остров Мавриций, Република Уганда, Република Суринам, Кралство Свазиленд, Обединена република Танзания, Тринидад и Тобаго, Република Зимбабве и Република Кот д'Ивоар за присъединяването на последната страна към Протокол № 7 относно захарта АКТБ, приложен към втората конвенция АКТБ-ЕИО
СЪВЕТЪТ НА ЕВРОПЕЙСКИТЕ ОБЩНОСТИ
като взе предвид Договора за създаването на Европейската икономическа общност и, по-специално член 113 от него,
като взе предвид предложението на Комисията,
като има предвид, че общата декларация от приложението към Протокол № 7 относно захарта АКТБ, приложено към втората конвенция АКТБ-ЕИО (1), предвижда че всяка молба, идваща от държава в Африка, от Карибите или от Тихоокеанския басейн (АКТБ), договаряща страна по конвенцията, но не специално посочена в Протокол № 7, която желае да участва в разпоредбите на този протокол, се разглежда,
като има предвид, че Република Кот д'Ивоар е държава от АКТБ, договаряща страна по посочената конвенция и че тя е поискала да участва в разпоредбите на посочения протокол;
като има предвид, че съответните държави АКТБ са одобрили молбата на Република Кот д'Ивоар за присъединяване към посочения протокол;
като има предвид, че следва да се одобри споразумението под формата на размяна на писма между Европейската икономическа общност, посочените в Протокол № 7 държави и Република Кот д'Ивоар за присъединяването на последната към Протокол № 7,
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма между Европейската икономическа общност и Барбадос, Белиз, Народна република Конго, Фиджи, Кооперативна република Гвиана, Ямайка, Република Кения, Демократична република Мадагаскар, Република Малави, остров Мавриций, Република Уганда, Република Суринам, Кралство Свазиленд, Обединена република Танзания, Тринидад и Тобаго, Република Зимбабве и Република Кот д'Ивоар за присъединяването на последната страна към Протокол № 7 относно захарта АКТБ, приложен към втората конвенция АКТБ-ЕИО, се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета е упълномощен да посочи лицето, което ще подпише споразумението, с което се обвързва Общността.
Член 3
Настоящият регламент влиза в сила в деня, следващ деня на неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 юни 1984 година.